કેલિફોર્નિયાથી સફર કરતો કરતો અંતે હું ગુજરાત રાજ્યના ભાવનગર શહેરમાં આવ્યો. અહિયાં મને મોબાઇલના એક વેપારી ચિંટુ ભાઈને સોંપી દેવામાં આવ્યો. ચિંટુ ભાઈ તો ખૂબ જ લાલચુ પ્રકૃતિના હતા. મારી કિંમત ૨૦૦૦ રૂ/- હતી અને આથી જ કોઈ વધારે પૈસાદાર ગ્રાહક ખરીદી કરવા આવે તો પેલો ચિંટુડો તો મને દૂર જ રાખતો. પરંતુ મારામાં પણ કાઇ ઓછા લક્ષણો નહોતા. મારા માથા પર એક નાનકડી લાઇટ મૂકવામાં આવી હતી ઉપરાંત મારી બેટરી પણ આરામથી પાંચ કલાક સુધી ચાલી શકે એવી હતી તેમજ હું ખૂબ શક્તિશાળી અને તાકાતવર હતો. મારો અવાજ લક્ષણો તો મારી ખૂબી હતી.